Diari Oficial de la Generalitat Valenciana


Sumari del DOGV 6380, del 20-10-2010 (2010/11716)

Informació pública de la modificació del Pla General d'Ordenació Urbana relativa a la regulació de l'ús estació de servei a la Ciutat del Transport.
----------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11247


Data del document
:   06-10-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana relativa a la regulació de l'ús estació de servei a la Ciutat del Transport. [2010/11494]  
El Ple de l'Ajuntament de Castelló de la Plana, en la sessió ordinària celebrada el dia 30 de setembre de 2010, va adoptar, entre altres, en següent acord:  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana de Castelló de la Plana, relativa a la regulació de l'ús estació de servei a la Ciutat del Transport, de què es desprén que:  
1. El vigent Pla General d'Ordenació Urbana de Castelló de la Plana va assumir com a planejament de desenvolupament el Pla Parcial de la Ciutat del Transport de Castelló de la Plana les ordenances del qual es van incorporar a les ordenances particulars del Pla General amb la denominació Z8-PCT en les quals l'ús estació de servei està permés únicament a la zona US: ús serveis.  
2. En dates de 26 de setembre de 2002, 7 de febrer de 2002 i 26 d'octubre de 2002, es van aprovar els sectors contigus 09-SU-I i 10-SU-I com a ampliació de la Ciutat del Transport. En aquests sectors es permet l'ús "Estació de servei en les vies d'amplària superior a 20 m".  
3. La modificació del Pla General que es planteja afecta les ordenances particulars del Pla Parcial de la Ciutat del Transport Z8-PCT, i pretén que al seu àmbit l'ús "Estació de servei" es permeta en via d'amplària superior a 20 m com està permés als sectors 09-SU-I i 10-SU-I, amb l'objecte d'aconseguir homogeneïtat en la regulació d'aquest ús en els tres àmbits que integren la Ciutat del Transport. Aquesta modificació afecta una determinació de l'ordenació detallada no estructural.  
4. En data de 17 de setembre de 2010, la Junta de Govern Local va aprovar el Projecte de la Modificació del Pla General d'Ordenació Urbana a què es fa referència.  
Tenint en compte que:  
I. D'acord amb el que establix l'article 37.1.e de la Llei Urbanística Valenciana, i els articles 120.1.e i següents del Reglament d'Ordenació i Gestió Territorial, la modificació que es proposa i que afecta la regulació de l'ús "Estació de servei" en l'ordenança Z8-PCT, es referix a determinacions d'ordenació detallada i no estructural.  
II. Segons l'article 37.2 de la Llei Urbanística Valenciana, les decisions sobre ordenació detallada corresponen als municipis i, en el mateix sentit, l'article 91 diu que correspon a l'Ajuntament l'aprovació dels plans sempre que no modifiquen l'ordenació estructural.  
III. L'article 94 de la Llei Urbanística Valenciana establix que les modificacions dels plans es duran a terme pel procediment previst per a cada tipus de pla i l'article 223.5 del Reglament d'Ordenació i Gestió Territorial i Urbanística Valencià preveu que les modificacions dels plans generals referides únicament a elements d'ordenació detallada es tramiten de conformitat al procediment previst per a l'aprovació de plans parcials.   
IV. L'article 83.2.a de la Llei Urbanística Valenciana, al qual remet el 90.2 del propi text, preveu que l'òrgan competent de l'administració que promoga la redacció del pla, conclosa aquesta el sotmetrà a informació pública per un període mínim d'un mes i l'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat.  
V. L'article 123.1.i de la Llei Reguladora de les Bases de Règim Local atribuïx al Ple de l'Ajuntament l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.   
VI. L'article 123.2 de la Llei Reguladora de les Bases de Règim Local establix que es requerix el vot favorable de la majoria absoluta del nombre legal de membres del Ple, per a l'adopció dels acords que corresponga adoptar al Ple en la tramitació dels instruments de planejament general previstos en la legislació urbanística.  
Per tot això, vistos els preceptes mencionats i els informes de l'arquitecte municipal i de l'assessora jurídica de Planejament i Gestió Urbanística, amb el conforme del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer  
Aprovar inicialment la modificació del Pla General d'Ordenació Urbana de Castelló de la Plana relativa a la regulació de l'ús estació de servei a la Ciutat del Transport.  
Segon  
Sotmetre a informació pública, pel termini d'un mes, la modificació i inserir el corresponent anunci en el Diari Oficial de la Comunitat Valenciana, en un diari no oficial d'àmplia difusió a Castelló de la Plana així com en la pàgina web municipal».  
El que es fa públic perquè se'n prenga coneixement, i s'advertix al mateix temps que durant el termini d'un mes els qui estiguen interessats podran consultar l'expedient (de 09.00 a 14.00 hores, de dilluns a divendres, a les dependències de la Secció de Desenvolupament Urbanístic, situades a l'avinguda dels Germans Bou, número 16) i presentar les al·legacions que creguen convenients.   
Castelló de la Plana, 6 d'octubre de 2010.- L'alcalde: Alberto Fabra Part. El secretari general del Ple: Juan Jiménez Hernandis.